2019. gada 9. jūlijā Noteikumi Nr. 310

Rīgā (prot. Nr. 32 26. §)

**Grozījumi Ministru kabineta 2013. gada 5. februāra noteikumos Nr. 84 "Noteikumi par atsevišķu bīstamu ķīmisku vielu lietošanas ierobežojumiem elektriskajās un elektroniskajās iekārtās"**

Izdoti saskaņā ar

Ķīmisko vielu likuma

16. panta otro daļu un

likuma "Par atbilstības novērtēšanu"

7. panta pirmo daļu

1. Izdarīt Ministru kabineta 2013. gada 5. februāra noteikumos Nr. 84 "Noteikumi par atsevišķu bīstamu ķīmisku vielu lietošanas ierobežojumiem elektriskajās un elektroniskajās iekārtās" (Latvijas Vēstnesis, 2013, 47. nr.; 2014, 109., 210. nr.; 2016, 14. nr.; 2017, 56., 249. nr.; 2018, 157. nr.; 2019, 7. nr.) šādus grozījumus:

1.1. papildināt informatīvo atsauci uz Eiropas Savienības direktīvām ar 46., 47., 48., 49., 50., 51., 52., 53., 54. un 55. punktu šādā redakcijā:

"46) Komisijas 2018. gada 16. novembra Deleģētās direktīvas 2019/169/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai dažu kondensatoru dielektriskajā keramikā;

47) Komisijas 2018. gada 16. novembra Deleģētās direktīvas 2019/170/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai dažiem kondensatoriem paredzētos dielektriskos keramikas materiālos uz svina cirkonāta titanāta (PZT) bāzes;

48) Komisijas 2018. gada 16. novembra Deleģētās direktīvas 2019/171/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu kadmija un tā savienojumu izmantošanai elektriskajos kontaktos;

49) Komisijas 2018. gada 16. novembra Deleģētās direktīvas 2019/172/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu par svinu lodmetālos, ko izmanto stabilu elektrisko savienojumu izveidei starp pusvadītāja kristālu un nesēju apvērsto integrālshēmu (*flip-chip*) pakotnēs;

50) Komisijas 2018. gada 16. novembra Deleģētās direktīvas 2019/173/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina un kadmija izmantošanai iespiedkrāsās, ko izmanto kā emalju uz stikliem;

51) Komisijas 2018. gada 16. novembra Deleģētās direktīvas 2019/174/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai tāda kristālstikla sastāvā, kam apraksts dots Direktīvā 69/493/EEK;

52) Komisijas 2018. gada 16. novembra Deleģētās direktīvas 2019/175/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina oksīdu izmantošanai stiklkeramikas lodēšanas materiālos, ko izmanto atsevišķu lāzera cauruļu logu montāžā;

53) Komisijas 2018. gada 16. novembra Deleģētās direktīvas 2019/176/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svinam atsevišķu diožu pārklājuma slānī;

54) Komisijas 2018. gada 16. novembra Deleģētās direktīvas 2019/177/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu par svinu kā luminiscentā pulvera aktivatoru gāzizlādes spuldzēs, kurās ir luminofori;

55) Komisijas 2018. gada 16. novembra Deleģētās direktīvas 2019/178/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu par svina izmantošanu gultņos un buksēs, kuras lieto noteiktās autoceļiem neparedzētās profesionālās iekārtās.";

1.2. izteikt 3. pielikuma 19. un 20. punktu šādā redakcijā:

|  |  |  |
| --- | --- | --- |
| "19. | Svins dielektriskajos keramikas kondensatoros, kas paredzēti nominālajam spriegumam vismaz 125 V (maiņstrāvai) vai 250 V (līdzstrāvai) | * Nepiemēro lietojumiem, uz kuriem attiecas šā pielikuma 18. un 48. punkts. * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai. * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 8. un 9. iekārtu kategorijai, izņemot *in* *vitro* diagnostikas medicīniskās ierīces un rūpnieciskos monitoringa un kontroles instrumentus. * Līdz 2023. gada 21. jūlijam piemēro šo noteikumu 2. pielikumā minētajā 8. iekārtu kategorijā iekļautajām *in* *vitro* diagnostikas medicīniskajām ierīcēm. * Līdz 2024. gada 21. jūlijam piemēro šo noteikumu 2. pielikumā minētajā 9. iekārtu kategorijā iekļautajiem rūpnieciskajiem monitoringa un kontroles instrumentiem un iekārtām, kuras atbilst šo noteikumu 2. pielikumā minētajai 11. iekārtu kategorijai |
| 20. | Kadmijs un tā savienojumi elektriskajos kontaktos | Attiecas uz iekārtām, kuras atbilst šo noteikumu 2. pielikumā minētajai 8., 9. un 11. iekārtu kategorijai:   * līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 8. un 9. kategorijai, izņemot *in* *vitro* diagnostikas medicīniskās ierīces un rūpnieciskos monitoringa un kontroles instrumentus; * līdz 2023. gada 21. jūlijam piemēro šo noteikumu 2. pielikumā minētajā 8. iekārtu kategorijā iekļautajām *in* *vitro* diagnostikas medicīniskajām ierīcēm; * līdz 2024. gada 21. jūlijam piemēro šo noteikumu 2. pielikumā minētajā 9. iekārtu kategorijā iekļautajiem rūpnieciskajiem monitoringa un kontroles instrumentiem un iekārtām, kuras atbilst šo noteikumu 2. pielikumā minētajai 11. iekārtu kategorijai" |

1.3. papildināt 3. pielikumu ar 20.1punktu šādā redakcijā:

|  |  |  |
| --- | --- | --- |
| "20.1 | Kadmijs un tā savienojumi elektriskajos kontaktos, ko izmanto:  a) jaudas slēdžos;  b) temperatūras sensoros;  c) motoru termoaizsargos (izņemot hermētiskus motoru termoaizsargus);  d) maiņstrāvas slēdžos, kas paredzēti:   * 6 A un vairāk pie 250 V un lielāka maiņstrāvas sprieguma vai * 12 A un vairāk pie 125 V un lielāka maiņstrāvas sprieguma;   e) līdzstrāvas slēdžos, kas paredzēti 20 A un vairāk pie 18 V un lielāka līdzstrāvas sprieguma;  f) slēdžos, ko izmanto sprieguma padeves frekvencēm ≥ 200 Hz | Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai" |

1.4. izteikt 3. pielikuma 31. punktu šādā redakcijā:

|  |  |  |
| --- | --- | --- |
| "31. | Svins lodmetālos stabilu elektrisko savienojumu izveidei starp pusvadītāja kristālu un nesēju apvērsto integrālshēmu (*flip-chip*) pakotnēs | Piemēro iekārtām, kuras atbilst šo noteikumu 2. pielikumā minētajai 8., 9. un 11. iekārtu kategorijai:   * līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 8. un 9. iekārtu kategorijai, izņemot *in* *vitro* diagnostikas medicīniskās ierīces un rūpnieciskos monitoringa un kontroles instrumentus; * līdz 2023. gada 21. jūlijam piemēro šo noteikumu 2. pielikumā minētajā 8. iekārtu kategorijā iekļautajām *in vitro* diagnostikas medicīniskajām ierīcēm; * līdz 2024. gada 21. jūlijam piemēro šo noteikumu 2. pielikumā minētajā 9. iekārtu kategorijā iekļautajiem rūpnieciskajiem monitoringa un kontroles instrumentiem un iekārtām, kuras atbilst šo noteikumu 2. pielikumā minētajai 11. iekārtu kategorijai" |

1.5. papildināt 3. pielikumu ar 31.1punktu šādā redakcijā:

|  |  |  |
| --- | --- | --- |
| "31.1 | Svins lodmetālos stabilu elektrisko savienojumu izveidei starp pusvadītāja kristālu un nesēju apvērsto integrālshēmu (*flip-chip*) pakotnēs, ja ir izpildīts vismaz viens no šādiem kritērijiem:  a) pusvadītāju tehnoloģiskā norma ir vismaz 90 nm;  b) viena kristāla izmērs pie jebkuras pusvadītāju tehnoloģiskās normas ir vismaz 300 mm2;  c) grēdoto kristālu pakotnēs kristāla izmērs ir vismaz 300 mm2 vai silikona interpozeru izmērs ir vismaz 300 mm2 | Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai" |

1.6. izteikt 3. pielikuma 34. punktu šādā redakcijā:

|  |  |  |
| --- | --- | --- |
| "34. | Svins kā luminiscentā pulvera aktivators (svins ne vairāk kā 1 % masas) gāzizlādes spuldzēs, ja tās izmanto kā sauļošanās lampas, kurās ir tādi luminofori kā BSP (BaSi2O5:Pb) | * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai. * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 8. un 9. iekārtu kategorijai, izņemot *in vitro* diagnostikas medicīniskās ierīces un rūpnieciskos monitoringa un kontroles instrumentus. * Līdz 2023. gada 21. jūlijam piemēro šo noteikumu 2. pielikumā minētajā 8. iekārtu kategorijā iekļautajām *in vitro* diagnostikas medicīniskajām ierīcēm. * Līdz 2024. gada 21. jūlijam piemēro šo noteikumu 2. pielikumā minētajā 9. iekārtu kategorijā iekļautajiem rūpnieciskajiem monitoringa un kontroles instrumentiem un iekārtām, kuras atbilst šo noteikumu 2. pielikumā minētajai 11. iekārtu kategorijai" |

1.7. papildināt 3. pielikumu ar 34.1punktu šādā redakcijā:

|  |  |  |
| --- | --- | --- |
| "34.1 | Svins kā luminiscentā pulvera aktivators (svins ne vairāk kā 1 % masas) gāzizlādes spuldzēs, kurās ir tādi luminofori kā BSP (BaSi2O5:Pb), ja šīs spuldzes izmanto medicīniskās fototerapijas iekārtās | Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 5. un 8. iekārtu kategorijai, izņemot lietojumus, uz kuriem attiecas šo noteikumu 4. pielikuma 17. punkts" |

1.8. izteikt 3. pielikuma 35. punktu šādā redakcijā:

|  |  |  |
| --- | --- | --- |
| "35. | Svins un kadmijs iespiedkrāsās, ko lieto kā emalju uz stikliem, tādiem kā borsilikātstikls un natronkaļķu stikls | Piemēro iekārtām, kuras atbilst šo noteikumu 2. pielikumā minētajai 8., 9. un 11. iekārtu kategorijai:   * līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 8. un 9. iekārtu kategorijai, izņemot *in vitro* diagnostikas medicīniskās ierīces un rūpnieciskos monitoringa un kontroles instrumentus; * līdz 2023. gada 21. jūlijam piemēro šo noteikumu 2. pielikumā minētajā 8. iekārtu kategorijā iekļautajām *in vitro* diagnostikas medicīniskajām ierīcēm; * līdz 2024. gada 21. jūlijam piemēro šo noteikumu 2. pielikumā minētajā 9. iekārtu kategorijā iekļautajiem rūpnieciskajiem monitoringa un kontroles instrumentiem un iekārtām, kuras atbilst šo noteikumu 2. pielikumā minētajai 11. iekārtu kategorijai" |

1.9. papildināt 3. pielikumu ar 35.1, 35.2 un 35.3punktu šādā redakcijā:

|  |  |  |
| --- | --- | --- |
| "35.1 | Kadmijs, ko izmanto tāda stikla krāsainā apdrukāšanā filtrēšanas vajadzībām, kuru lieto kā komponentu gaismekļos, kas uzstādīti EEI displejos un vadības paneļos | Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai, izņemot šā pielikuma 35.2punktā un 47. punktā minētos lietojumus |
| 35.2 | Kadmijs iespiedkrāsās, ko lieto kā emalju uz stikliem, tādiem kā borsilikātstikls un natronkaļķu stikls | Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai, izņemot šā pielikuma 35.1 punktā un 39. punktā minētos lietojumus |
| 35.3 | Svins iespiedkrāsās, ko lieto kā emalju uz stikliem, kas nav borsilikātstikls | Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai" |

1.10. izteikt 3. pielikuma 39. punktu šādā redakcijā:

|  |  |  |
| --- | --- | --- |
| "39. | Svins tāda kristālstikla sastāvā, kam apraksts dots normatīvajos aktos par stikla izstrādājumu marķēšanu | * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai. * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 8. un 9. iekārtu kategorijai, izņemot *in* *vitro* diagnostikas medicīniskās ierīces un rūpnieciskos monitoringa un kontroles instrumentus. * Līdz 2023. gada 21. jūlijam piemēro šo noteikumu 2. pielikumā minētajā 8. iekārtu kategorijā iekļautajām *in* *vitro* diagnostikas medicīniskajām ierīcēm. * Līdz 2024. gada 21. jūlijam piemēro šo noteikumu 2. pielikumā minētajā 9. iekārtu kategorijā iekļautajiem rūpnieciskajiem monitoringa un kontroles instrumentiem un iekārtām, kuras atbilst šo noteikumu 2. pielikumā minētajai 11. iekārtu kategorijai" |

1.11. izteikt 3. pielikuma 42. punktu šādā redakcijā:

|  |  |  |
| --- | --- | --- |
| "42. | Svina oksīds stiklkeramikas lodēšanas materiālos, ko izmanto argona un kriptona lāzeru cauruļu logu montāžā | * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai. * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 8. un 9. iekārtu kategorijai, izņemot *in* *vitro* diagnostikas medicīniskās ierīces un rūpnieciskos monitoringa un kontroles instrumentus. * Līdz 2023. gada 21. jūlijam piemēro šo noteikumu 2. pielikumā minētajā 8. iekārtu kategorijā iekļautajām *in* *vitro* diagnostikas medicīniskajām ierīcēm. * Līdz 2024. gada 21. jūlijam piemēro šo noteikumu 2. pielikumā minētajā 9. iekārtu kategorijā iekļautajiem rūpnieciskajiem monitoringa un kontroles instrumentiem un iekārtām, kuras atbilst šo noteikumu 2. pielikumā minētajai 11. iekārtu kategorijai" |

1.12. izteikt 3. pielikuma 45. punktu šādā redakcijā:

|  |  |  |
| --- | --- | --- |
| "45. | Svins augstsprieguma diožu pārklājuma slānī uz cinka borāta stikla korpusa | * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai. * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 8. un 9. iekārtu kategorijai, izņemot *in* *vitro* diagnostikas medicīniskās ierīces un rūpnieciskos monitoringa un kontroles instrumentus. * Līdz 2023. gada 21. jūlijam piemēro šo noteikumu 2. pielikumā minētajā 8. iekārtu kategorijā iekļautajām *in* *vitro* diagnostikas medicīniskajām ierīcēm. * Līdz 2024. gada 21. jūlijam piemēro šo noteikumu 2. pielikumā minētajā 9. iekārtu kategorijā iekļautajiem rūpnieciskajiem monitoringa un kontroles instrumentiem un iekārtām, kuras atbilst šo noteikumu 2. pielikumā minētajai 11. iekārtu kategorijai" |

1.13. izteikt 3. pielikuma 48. punktu šādā redakcijā:

|  |  |  |
| --- | --- | --- |
| "48. | Svins tādu dielektrisko keramikas materiālu sastāvā uz svina cirkonāta titanāta (PZT) bāzes, kas paredzēti kondensatoriem, kuri ir integrālshēmu vai diskrēto pusvadītājierīču daļa | * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 1., 2., 3., 4., 5., 6., 7. un 10. iekārtu kategorijai. * Līdz 2021. gada 21. jūlijam piemēro iekārtām, kuras atbilst šo noteikumu 2. pielikumā minētajai 8. un 9. iekārtu kategorijai, izņemot *in* *vitro* diagnostikas medicīniskās ierīces un rūpnieciskos monitoringa un kontroles instrumentus. * Līdz 2023. gada 21. jūlijam piemēro šo noteikumu 2. pielikumā minētajā 8. iekārtu kategorijā iekļautajām *in* *vitro* diagnostikas medicīniskajām ierīcēm. * Līdz 2024. gada 21. jūlijam piemēro šo noteikumu 2. pielikumā minētajā 9. iekārtu kategorijā iekļautajiem rūpnieciskajiem monitoringa un kontroles instrumentiem un iekārtām, kuras atbilst šo noteikumu 2. pielikumā minētajai 11. iekārtu kategorijai" |

1.14. papildināt 3. pielikumu ar 51. punktu šādā redakcijā:

|  |  |  |
| --- | --- | --- |
| "51. | Svins gultņos un buksēs ar dīzeļdegvielu vai gāzveida degvielu darbināmos iekšdedzes motoros, kurus lieto autoceļiem neparedzētās profesionālās iekārtās:  a) ja motora kopējā litrāža ir 15 litri vai lielāka vai  b) ja motora kopējā litrāža ir mazāka par 15 litriem un motors ir konstruēts darbināšanai lietojumos, kad laikam, kas paiet no sākuma signāla līdz pilnas slodzes sasniegšanai, jābūt mazākam par 10 sekundēm vai kad kārtējās apkopes darbus parasti veic skarbā un netīrā āra vidē (piemēram, kalnrūpniecības, celtniecības un lauksaimniecības lietojumos) | Līdz 2024. gada 21. jūlijam piemēro iekārtām, kuras atbilst šo noteikumu 2. pielikumā minētajai 11. iekārtu kategorijai, izņemot lietojumus, uz kuriem attiecas šā pielikuma 15. punkts" |

2. Šo noteikumu 1.2., 1.3., 1.4., 1.5., 1.6., 1.7., 1.8., 1.9., 1.10., 1.11., 1.12. un 1.13. apakšpunkts stājas spēkā 2020. gada 1. martā.

3. Noteikumi stājas spēkā 2019. gada 22. jūlijā.

Ministru prezidenta vietā –

Ministru prezidenta biedrs,

tieslietu ministrs J. Bordāns

Vides aizsardzības un

reģionālās attīstības ministrs J. Pūce